याद रहे कि लॉन्च की खबर Xiaomi के आधिकारिक वीबो पेज पर दी गई थी। कंपनी के एक टीज़र से स्मार्टफोन 5जी सपोर्ट के साथ आने के बारे में पता चला। इसके अलावा शाओमी के प्रेसिडेंट लिन बिन ने इसके कैमरा स्लाइडर का टीज़र ज़ारी किया था। यह Honor Magic 2 जैसा होगा, ना कि Oppo Find X के कैमरा स्लाइडर जैसा। कैमरा स्लाइडर में संभवतः फ्रंट और रियर कैमरे को जगह मिलेगी। यह अनुमान शाओमी द्वारा बेज़ल से मुक्त डिस्प्ले दिए जाने के दावे के आधार पर लगाया गया है। इसमें कोई डिस्प्ले नॉच भी नहीं होगा।